Џон Стоунс

Џон Стоунс (англиски: ''John Stones''; роден на 28 мај 1994, во Барнсли) — англиски фудбалер, играч од одбраната на Манчестер Сити и на англиската репрезентација.
1 Технички карактеристики
Главно игра на позицијата централен дефанзивец, но исто така тој може да игра и на позицијата десен бек. Има одлични физички предизпозиции и е многу цврст во физичките двобои, но исто така има и добра техника, добро се снаоѓа во противничките шеснаесетници, вешт во затрворањето на противничките напаѓачи и добар во играта во воздухот.
2 Клупска кариера
2.1 Барнсли
Роден во Барнсли, Јужен Јоркшир, Стоунс произлегол од младинската академија на ФК Барнсли која му низ настапи за сите младиснки тимови му овозможил да го потпише својот прв професионален договор во декември 2011. Тој го направил своето деби како професионалец на 17 март 2012 година во натпреварот од Чемпионшип лигата Барнсли-Рединг 0-4, влегувајќи на местото на Скот Вајсман во 52-рата минута. Во својот прв натпревар како стартер во професионалната кариера Стоунс го постигнал својот прв гол за Барнсли, во победата на гости со 4-3 по продолженија над Рочдејл во првото коло од Лига купот на 11 август 2012. Една недела подоцна, тој го направил својот прв старт во лигата, во победата со 1-0 против Мидлзборо.
2.2 Евертон
Стоунс потпишал пет и пол годишен договор со Евертон на 31 јануари 2013 година, за сума од 3 милиони фунти. Во текот на сезоната 2012-2013 бил неискористена замена во три натпревари од Премиер лигата, но не добил шанса да дебитира.
Своето деби за Евертон го направил против Стивениџ во натпревар од вториот круг на Лига купот игран на 28 август 2013 година на Гудисон Парк, во победата со 2-1 по продолженија. На 14 септември 2013 Стоунс го направил своето деби во Премиер лигата влегувајќи како замена на местото на Стивен Нејсмит во победата со 1–0 на домашен терен над Челси на 14 септември 2013. На 1 јануари 2014 го направил својот прв лигашки старт за Евертон во ремито 1-1 против Стоук Сити на Стадионот Британија.
На почетокот на сезоната 2014-2015, Стоун потпишал нов петгодишен договор со Евртон во трајност до 2019 година. Во текот на сезоната успеал да го истисне ветеранот Силван Дистен од почетната постава, изборувајќи се место до Фил Џагиелка на централните одбранбени позиции, но исто така имал неколку старта и на позицијата десен бек. На 6 април 2015 го постигнал својот прв погодок за Евертон во победата со 3-0 над Манчестер Јунајтед. Сезоната ја завршил со 30 настапи во сите натпреварувања и еден постигнат гол.
Во текот на летото 2015, Евертон одбиле неколку понуди од Челси за трансфер на Стоунс во ''сините'' од кој највисоката изнесувала 30 милиони фунти. Во текот на сезоната 2015-2016 Стоунс станал постојан стартер на позицијата централен одбранбен играч.
2.3 Манчестер Сити
На 9 август 2016 година, Стоунс потпишал шестгодишен договор со Манчестер Сити а сумата на трансферот изнесувала 47,5 милиони фунти, со што тој станал вториот најскап одбранбен играч во фудбалската историјата, зад Давид Луиз. Благодарение на клаузулата според која би требало да добијат 15% од следната продажба, екипата на Барнсли добила 6,78 милиони фунти од трансферот на Стоунс во Манчестер Сити, износ кој бил поголем од било кој друг надомест за трансфер што го добиле во нивната историја.
Своето деби за Сити Стоунс го имал четири дена подоцна на стартот на новата сезона, кога играл од почетокот во центарот на одбраната како партнер на Александар Коларов во победата со 2-1 над , во првиот натпревар на Пеп Гвардиола на клупата на ''граѓаните''. На 6 јануари 2017, го постигнал својот прв гол за својот нов клуб, стрелајќи прецизно со глава за последниот гол во победата со 5–0 над на Олимпискиот стадион во Лондон во третото коло од ФА купот.
3 Репрезентативна кариера
Стоунс ја претставувал Англија во репрезентациите под 19, под 20 и под 21 година, а од 2014 година настапува за сениорската репрезентација.
Со репрезентацијата под 21 година Стоунс учествувал на Европското првенство 2015 во Чешка.
Своето деби за сениорската репрезентација на Англија Стоунс го направил на 30 мај 2014 во победата со 3-0 во пријатлски натпревар против Перу. Тој исто така бил повикан од Рој Хоџсон на поширокиот список за Светското првенство 2014 во Бразил, но испаднал од конечната листа.
4 Клупска статистика
''Статистиката е ажурирана на 10 август 2017.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2011-2012, Барнсли, ЧМП, 2, 0, ФАКуп+ЛК, 0+0, 0, -, -, -, -, -, 2, 0
2012-2013, ЧМП, 22, 0, ФАКуп+ЛК, 2+2, 1, -, -, -, -, -, -, 26, 1
Вкупно Барнсли 24 0 4 1 - - - - 28 1
2013-2014, Евертон, ПЛ, 21, 0, ФАКуп+ЛК, 3+2, 0, -, -, -, -, -, -, 26, 0
2014-2015, ПЛ, 23, 1, ФАКуп+ЛК, 2+0, 0, ЛЕ, 3, 0, -, -, -, 28, 1
2015-2016, ПЛ, 33, 0, ФАКуп+ЛК, 2+6, 0, -, -, -, -, -, -, 41, 0
Вкупно Евертон 77 1 15 0 3 0 95 1
2016-2017, Манчестер Сити, ПЛ, 27, 0, ФАКуп+ЛК, 4+1, 1, ЛШ, 9, 1, -, -, -, 41, 2
2017-2018, ПЛ, 18, 0, ФАКуп+ЛК, 2+4, 0, ЛШ, 5, 3, -, -, -, 29, 3
2018-2019, ПЛ, 22, 0, ФАКуп+ЛК, 4+3, 0, ЛШ, 6, 0, КШ, 1, 0, 36, 0
Вкупно Манчестер Сити 67 0 18 1 20 4 1 0 106 5
Вкупно во кариерата 168 1 37 1 23 4 1 0 229 6
5 Трофеј
5.0.1 Манчестер Сити
* Премиер лига (1) : 2017-2018
* ЕФЛ куп (2) : 2017-2018, 2018-2019
* ФА Комјунити Шилд (1) : 2018